
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3119 

9 Δεκεμβρίου 2013 


ΑΠΟΦΑΣΕΙ Σ 

Αριθμ. ΠΟΛ.1259 

Διαδικασία διάκρισης ληξιπροθέσμων οφειλών προς το 
Δημόσιο σε εισπράξιμες και ανεπίδεκτες είσπραξης - 
Εκχώρηση αρμοδιοτήτων Γενικού Γραμματέα Δημο¬ 
σίων Εσόδων και καθορισμός αρμοδίων οργάνων. 

Ο ΓΕΝΙΚΟΣ ΓΡΑΜΜΑΤΕΑΣ 
ΔΗΜΟΣΙΩΝ ΕΣΟΔΩΝ ΤΟΥ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις της υποπαραγράφου Α.3 της παρα¬ 
γράφου Α του πρώτου άρθρου του ν. 4152/2013 (ΦΕΚ 
107 Α), σύμφωνα με τις οποίες αντικαθίσταται το άρθρο 
82 του ν.δ. 356/1974 (ΚΕΔΕ) και αναθεωρείται η ειδική 
διαδικασία χαρακτηρισμού οφειλών προς το Δημόσιο 
και των συμβεβαιωμένων οφειλών προς τρίτους ως ει- 
σπράξιμων ή ανεπίδεκτων είσπραξης και ειδικότερα: 

α) της παραγράφου 2, με την οποία ανατίθεται στον 
Γ ενικό Γ ραμματέα Δημοσίων Εσόδων η αποφασιστική 
αρμοδιότητα της διάκρισης των ληξιπροθέσμων οφει¬ 
λών σε εισπράξιμες ή ανεπίδεκτες είσπραξης, κατόπιν 
εισήγησης της αρμόδιας για την αναγκαστική είσπραξη 
της οφειλής φορολογικής ή τελωνειακής υπηρεσίας 
ή του Προϊσταμένου της Επιχειρησιακής Μονάδας Εί¬ 
σπραξης και με τη σύμφωνη γνώμη της Διεύθυνσης 
Πολιτικής Εισπράξεων ή της Διεύθυνσης Τελωνειακών 
Διαδικασιών ή του αρμόδιου Τμήματος του Ελεγκτικού 
Συνεδρίου κατά περίπτωση, 
β) των παραγράφων 1 έως 4, με τις οποίες προβλέ- 
πονται ρητά τα κριτήρια και οι προϋποθέσεις για τον 
χαρακτηρισμό οφειλών ως ανεπίδεκτων είσπραξης, η 
τηρητέα διαδικασία, οι συνέπειες της καταχώρισης των 
οφειλών ως ανεπίδεκτων είσπραξης, καθώς και η δυ¬ 
νατότητα επαναχαρακτηρισμού αυτών σε εισπράξιμες 
υπό προϋποθέσεις, 

γ) του πρώτου εδαφίου της παραγράφου 5, με το 
οποίο εξουσιοδοτείται ο Γενικός Γραμματέας Δημοσί¬ 
ων Εσόδων, με απόφασή του που δημοσιεύεται στην 
Εφημερίδα της Κυβερνήσεως, να εκχωρεί τις αρμοδι- 
ότητές του για την έκδοση απόφασης και να ορίζει 
άλλα όργανα για την υποβολή της σύμφωνης γνώμης 
της περίπτωσης (α) της παραγράφου 2, να ορίζει τον 


ειδικότερο τρόπο και τη διαδικασία της καταχώρισης 
των οφειλών στα βιβλία των ανεπίδεκτων είσπραξης, 
να ορίζει κάθε σχετικό θέμα με τη διαχείριση και την 
παρακολούθηση αυτών καθώς και κάθε άλλη αναγκαία 
λεπτομέρεια. 

2. Την υποπαράγραφο Ε.2 της παραγράφου Ε' του 
άρθρου πρώτου του ν. 4093/2012 (Α' 222) «Εγκριση Με¬ 
σοπρόθεσμου Πλαισίου Δημοσιονομικής Στρατηγικής 
2013-2016. Επείγοντα μέτρα εφαρμογής του ν. 4046/2012 
και του Μεσοπρόθεσμου Πλαισίου Δημοσιονομικής Πολι¬ 
τικής 2013-2016» και ειδικότερα την περ. 2 και την υποπε¬ 
ρίπτωση β' της περίπτωσης 4 αυτής, όπως τροποποιή¬ 
θηκε με την παρ. 3 του άρθρου 35 του ν. 4141/2013 (Α' 81) 
«Επενδυτικά εργαλεία ανάπτυξης, παροχή πιστώσεων 
και άλλες διατάξεις» και συμπληρώθηκε με την υποπα¬ 
ράγραφο Β.1. της παραγράφου Β' του ν. 4152/2013 (Α' 
107) «Επείγοντα μέτρα εφαρμογής των νόμων 4046/2012, 
4093/2012 και 4127/2013» και ισχύει. 

3. Τις διατάξεις του ν.δ. 356/74 (ΦΕΚ 90 Α) περί Κώδι¬ 
κα Είσπραξης Δημοσίων Εσόδων (Κ.Ε.Δ.Ε.), όπως ισχύει 
σήμερα. 

4. Τις διατάξεις του ν. 2362/1995 (ΦΕΚ 247 Α) περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις, όπως ισχύουν. 

5. Τις διατάξεις του άρθρου 26 του ν. 1882/1990 (ΦΕΚ 
43 Α) περί Αποδεικτικού Ενημερότητας για χρέη και 
φορολογικές υποχρεώσεις προς το Δημόσιο. 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Κριτήρια και προϋποθέσεις για το χαρακτηρισμό 
οφειλών ως ανεπίδεκτων είσπραξης 

1. Για τον χαρακτηρισμό των ληξιπροθέσμων οφειλών 
προς το Δημόσιο και συμβεβαιωμένων οφειλών προς 
τρίτους ως ανεπίδεκτων είσπραξης πρέπει αποδεδειγ¬ 
μένα να έχουν εξαντληθεί σωρευτικά όλες οι ενέργειες 
για τον εντοπισμό πηγών αποπληρωμής και αναγκα¬ 
στικής είσπραξης, χωρίς να έχει επιτευχθεί η πλήρης 
εξόφληση των οφειλών ήτοι: 

α) να έχουν ολοκληρωθεί όλες οι απαιτούμενες ενέρ¬ 
γειες για τον εντοπισμό πόσης φύσεως περιουσιακών 
στοιχείων (κινητών, ακινήτων, απαιτήσεων στα χέρια 
τρίτων ή τυχόν άλλης πηγής εσόδων), 

β) να έχει ολοκληρωθεί η αναγκαστική εκτέλεση επί 
των υπαρχόντων περιουσιακών στοιχείων και να έχει 
εισπραχθεί το προϊόν της εκποίησης των πόσης φύσεως 
περιουσιακών στοιχείων και προσόδων του οφειλέτη, 
γ) να μην υπόκειται σε ακύρωση ή σε διάρρηξη κατά 
τα άρθρα 939 επ. Α.Κ. η καθ’ οιονδήποτε τρόπο εκποίηση 
των περιουσιακών στοιχείων του οφειλέτη, 
δ) σε περίπτωση που έχει λάβει χώρα κήρυξη του 
οφειλέτη σε πτώχευση, να έχει περατωθεί αυτή ή να 
έχει κηρυχθεί η παύση των εργασιών της, 
ε) σε περίπτωση εκκαθάρισης επιχείρησης ή περι¬ 
ουσίας λόγω λύσης του φορέα της, υπαγωγής σε δια¬ 
δικασία ειδικής εκκαθάρισης, δικαστικής εκκαθάρισης 
κληρονομιάς ή για άλλο λόγο, να έχει περατωθεί αυτή, 
στ) να έχουν ολοκληρωθεί όλες οι ανωτέρω (υπό στοι¬ 
χεία α έως ε) προβλεπόμενες ενέργειες και ως προς 
τυχόν πρόσωπα που είναι συνυπόχρεα με τον πρωτο- 
φειλέτη για την καταβολή των χρεών προς το Δημόσιο, 
ζ) να έχει υποβληθεί εμπεριστατωμένη έκθεση ελέγ¬ 
χου από ειδικά οριζόμενο για το σκοπό αυτό ελεγκτή, ο 
οποίος πιστοποιεί ότι συντρέχουν οι ανωτέρω προϋπο¬ 
θέσεις και ότι δεν υφίσταται άλλη πηγή αποπληρωμής 
της οφειλής από τον οφειλέτη και τα τυχόν συνυπόχρεα 
με αυτόν πρόσωπα, μετά από έρευνα στα δεδομένα των 
φορολογικών δηλώσεων, των πράξεων προσδιορισμού 
αποτελεσμάτων, σε περίπτωση που έχει διενεργηθεί 
τακτικός φορολογικός έλεγχος και των πιθανών ευ¬ 
ρημάτων αυτού καθώς και σε κάθε στοιχείο του φα¬ 
κέλου, όπως δηλώσεις μητρώου, δηλώσεις στοιχείων 
ακινήτων Ε9, δηλώσεις μισθωμάτων Ε2, ισολογισμούς, 
έντυπα πληροφοριών για περιουσιακά στοιχεία φυσικών 
και νομικών προσώπων, όπως αυτά κάθε φορά ισχύουν, 
από τα οποία μπορεί να προκύψει οποιαδήποτε πηγή 
αποπληρωμής του χρέους, εφόσον υφίστανται. Ειδικά 
για τις οφειλές στα Τελωνεία ο οριζόμενος ελεγκτής 
θα απευθύνεται στην αρμόδια φορολογική αρχή για τη 
λήψη των ανωτέρω απαιτούμενων στοιχείων 
η) εφόσον συντρέχουν οι προϋποθέσεις για την κίνηση 
της ποινικής διαδικασίας, να έχει υποβληθεί αίτηση ποι¬ 
νικής δίωξης, όταν πρόκειται για συνολική βασική οφειλή 
άνω των δέκα χιλιάδων (10.000) ευρώ κατά τις διατάξεις 
του άρθρου 25 του ν. 1882/1990 (ΦΕΚ 43 Α), όπως ισχύει 
σήμερα, εκτός εάν δεν είναι δυνατή η υποβολή της. 

2. α) Προκειμένου για εταιρίες που τελούν υπό κρατικό 
έλεγχο ή στις οποίες ασκείται κρατική εποπτεία και οι 
οποίες τελούν υπό εκκαθάριση ή πτώχευση απαιτείται 
η αναγγελία του Δημοσίου στις ανωτέρω διαδικασίες 
εκκαθάρισης ή πτώχευσης και η συνδρομή των περι¬ 
πτώσεων (ζ) και (η). 

β) Προκειμένου για οφειλές που αφορούν κοινότητες 
ομογενειακών οργανώσεων που έχουν στην κυριότητά 
τους ελληνικά σχολεία στην αλλοδαπή απαιτείται η 
συνδρομή της περίπτωσης (ζ). 

3. Για τη διαπίστωση της συνδρομής των προϋπο¬ 
θέσεων της παραγράφου 1 του παρόντος άρθρου, οι 
αρμόδιες για την επιδίωξη της είσπραξης της οφειλής 
φορολογικές ή τελωνειακές αρχές προβαίνουν σε όλες 
τις ενδεδειγμένες ενέργειες και ιδίως στις ακόλουθες: 

α) διερεύνηση δυνατότητας λήψης όλων των μέτρων 
(ασφαλιστικών, διοικητικών, αναγκαστικών, δικαστικών) 
σε βάρος του οφειλέτη και των συνυποχρέων προσώ¬ 
πων, 

β) εκτεταμένη έρευνα για τον εντοπισμό κάθε κινητής 
ή ακίνητης περιουσίας του οφειλέτη - ιδίως των δη¬ 


λώσεων φορολογίας εισοδήματος και δηλώσεων στοι¬ 
χείων ακινήτων μετά από έλεγχο και στο ηλεκτρονικό 
Περιουσιολόγιο - και λήψη αντιγράφου μερίδας αυτού 
τουλάχιστον από τα υποθηκοφυλακεία και τα κτηματο- 
λογικά γραφεία του τόπου κατοικίας, επαγγελματικής 
δραστηριότητας και του τόπου καταγωγής, 
γ) έλεγχο αν έχουν γίνει μεταβιβάσεις περιουσιακών 
στοιχείων οι οποίες υπόκεινται σε διάρρηξη λόγω κα¬ 
ταδολίευσης, 

δ) έρευνα για τον εντοπισμό χρηματικών απαιτήσε¬ 
ων (π.χ. ενοικίων, μισθών, συντάξεων, απαιτήσεων στις 
τράπεζες και λοιπά πιστωτικά ιδρύματα), στοιχείων για 
μεταφορά εμβασμάτων στο εξωτερικό κ.λπ., 
ε) σε περίπτωση που έχει λάβει χώρα κήρυξη του 
οφειλέτη σε πτώχευση: 

(ί) αναζήτηση και λήψη πιστοποιητικού αρμόδιου πτω¬ 
χευτικού δικαστηρίου με το οποίο βεβαιώνεται η παύση 
των εργασιών της πτώχευσης ή η περάτωση αυτής ή 
(ϋ) πιστοποίηση στην έκθεση ελέγχου της περίπτω¬ 
σης (ζ) της παραγράφου 1 του παρόντος άρθρου της 
καταχώρισης των ανωτέρω πράξεων στη μερίδα του 
οφειλέτη που τηρείται στο ως άνω δικαστήριο ή της 
τυχόν αυτοδίκαιης περάτωσης της πτώχευσης, κατόπιν 
σχετικού ελέγχου από τον αρμόδιο ελεγκτή. 

στ) σε περίπτωση εκκαθάρισης επιχείρησης ή πε¬ 
ριουσίας λόγω λύσης του φορέα της, υπαγωγής σε 
διαδικασία ειδικής εκκαθάρισης ή για άλλο λόγο, ανα¬ 
ζήτηση και λήψη από τον εκκαθαριστή βεβαίωσης ότι 
έχουν περατωθεί οι ενέργειες της εκκαθάρισης. Σε πε¬ 
ρίπτωση ειδικής εκκαθάρισης επιχείρησης απαιτείται 
επιπροσθέτως έκθεση λογοδοσίας του εκκαθαριστή. 
Σε περίπτωση δικαστικής εκκαθάρισης κληρονομιάς 
απαιτείται πιστοποιητικό αρμόδιου δικαστηρίου με το 
οποίο βεβαιώνεται η παύση της εκκαθάρισης. 

Τα πιστοποιητικά ή βεβαιώσεις των περιπτώσεων (ε) 
και (στ) δεν υποκαθιστούν τις ενδεικτικά αναφερόμε- 
νες στο παρόν άρθρο λοιπές νόμιμες ενέργειες, που 
επιβάλλεται σε κάθε περίπτωση να διενεργούνται ως 
προς τη διαπίστωση ύπαρξης περιουσιακών στοιχείων 
του οφειλέτη από τις αρμόδιες οικονομικές υπηρεσίες 
ζ) οποιαδήποτε άλλη ενέργεια που τυχόν έχει υποδει¬ 
χθεί με έκθεση του αρμόδιου οικονομικού επιθεωρητή. 

Άρθρο 2 

Διαδικασία διάκρισης ληξιπροθέσμων οφειλών 
σε εισπράξιμες και ανεπίδεκτες είσπραξης 

1.Η διαδικασία για τη διάκριση των ληξιπροθέσμων 
οφειλών προς το Δημόσιο σε εισπράξιμες και ανεπίδε¬ 
κτες είσπραξης άρχεται με την υποβολή τεκμηριωμένης 
εισήγησης για τον χαρακτηρισμό οφειλής ως ανεπίδε¬ 
κτης είσπραξης από το αρμόδιο προς τούτο όργανο 
προς την υπηρεσία ή το όργανο που είναι αρμόδιο για 
τη χορήγηση γνώμης σύμφωνα με τις διατάξεις του άρ¬ 
θρου 6 της παρούσας. Για τις εισηγήσεις του παρόντος 
τηρείται ηλεκτρονικό αρχείο. 

Η εισήγηση πρέπει υποχρεωτικά: 
α) να περιέχει την αιτιολογημένη άποψη αυτού, 
β) να συνοδεύεται από τα απαραίτητα στοιχεία που 
αποδεικνύουν ότι έχουν εξαντληθεί όλες οι ενέργειες 
(όπως αναφέρονται στην παράγραφο 3 του άρθρου 1 
της παρούσας) για την είσπραξη της οφειλής, προκει¬ 
μένου αυτή να χαρακτηριστεί ως ανεπίδεκτη είσπραξης 
και 

γ) να περιλαμβάνει την αιτιολογημένη γνώμη του αρ¬ 
μόδιου οικονομικού επιθεωρητή, εφόσον πρόκειται για 
συνολική βασική οφειλή άνω των τριακοσίων χιλιάδων 
(300.000) ευρώ και έως ενάμισυ εκατομμύριο (1.500.000) 
ευρώ. 

2. Ο έλεγχος, η επαλήθευση και η διαπίστωση της 
πληρότητας της υποβληθείσας εισήγησης, καθώς και 
των συνημμένων παραστατικών, διενεργείται από το 
αρμόδιο γνωμοδοτικό όργανο, το οποίο δύναται να 
ζητά συμπληρωματικά στοιχεία από τον εισηγητή, άλλη 
υπηρεσία ή τρίτο, τα οποία πρέπει να αποστέλλονται 
άμεσα, ή να επιστρέφει το φάκελο με τα συνημμένα 
στοιχεία στις περιπτώσεις που εντοπίζονται κενά στην 
πρόταση, προκειμένου να συμπληρωθεί ο φάκελος. 

3. Το αρμόδιο γνωμοδοτικό όργανο αξιολογείτο στοι¬ 
χεία του φακέλου της υπόθεσης και τα τυχόν πρόσθετα 
συμπληρωματικά στοιχεία και διατυπώνει θετική ή αρνη¬ 
τική γνώμη για την καταχώριση της οφειλής στο ειδικό 
βιβλίο ανεπίδεκτων είσπραξης, λαμβάνοντας υπόψη και 
την εισήγηση. Η διαδικασία του χαρακτηρισμού οφειλής 
ως ανεπίδεκτης είσπραξης ολοκληρώνεται με την έκ¬ 
δοση απόφασης από το αποφασίζον κατά τις διατάξεις 
του άρθρου 6 της παρούσας όργανο με σύμφωνη γνώμη 
του αρμόδιου γνωμοδοτικού οργάνου. 

4. Η καταχώριση της απόφασης στο βιβλίο ανεπίδε¬ 
κτων είσπραξης του άρθρου 3 της παρούσας, γίνεται 
από την υπηρεσία που είναι αρμόδια για την επιδίωξη 
είσπραξης της οφειλής κατά περίπτωση. 

Άρθρο 3 

Ειδικό βιβλίο ανεπίδεκτων είσπραξης 

1. Ως «ειδικό βιβλίο ανεπίδεκτων είσπραξης» ορίζε¬ 
ται το βιβλίο όπου περιλαμβάνονται οι ληξιπρόθεσμες 
οφειλές προς το Δημόσιο, καθώς και συμβεβαιωμένες 
οφειλές προς τρίτους, που έχουν βεβαιωθεί κατά τις 
κείμενες διατάξεις και χαρακτηρίζονται από το αρ¬ 
μόδιο όργανο ως ανεπίδεκτες είσπραξης. Το βιβλίο 
αυτό τηρείται σε ηλεκτρονική μορφή στο δικαστικό 
τμήμα της υπηρεσίας που είναι αρμόδια για την επι¬ 
δίωξη είσπραξης της οφειλής, με δυνατότητα ανάκτη¬ 
σης και εκτύπωσης των καταχωρισθέντων στοιχείων, 
και ενημερώνεται κατά περίπτωση από τον αρμόδιο 
υπάλληλο. 

2. Στο «ειδικό βιβλίο ανεπίδεκτων είσπραξης» περι¬ 
λαμβάνονται τα ακόλουθα στοιχεία: 

α) ο Α.Φ.Μ. και το ονοματεπώνυμο ή επωνυμία του 
υποχρέου και των συνυποχρέων με αυτόν προσώπων. 
Ειδικότερα, για την περίπτωση των συνυποχρέων, πρέ¬ 
πει επιπροσθέτως να περιλαμβάνεται ποσό ή ποσοστό 
συνυποχρέωσης επί μέρους ή του συνόλου της οφειλής, 
β) τα στοιχεία βεβαίωσης της οφειλής, 
γ) το συνολικό ποσό οφειλής που χαρακτηρίζεται ως 
ανεπίδεκτο είσπραξης ανά ΑΦΜ, 
δ) ο αριθμός και η ημερομηνία της απόφασης του 
αρμοδίου οργάνου, 

ε) ο αριθμός πρωτοκόλλου και ημερομηνία του ει¬ 
σερχομένου στην υπηρεσία ενημερωτικού εγγράφου, 
στ) ο αριθμός και η ημερομηνία καταχώρισης της 
οφειλής στο ειδικό βιβλίο ανεπίδεκτων είσπραξης. 

3. Στις καταστάσεις ληξιπροθέσμων και στις λοιπές 
εκτυπώσεις, όπου απαιτείται, εμφανίζεται διακριτά το 
ποσό των ανεπίδεκτων προς είσπραξη οφειλών και ανά 
οφειλέτη. 


Αρθρο 4 

Συνέπειες χαρακτηρισμού οφειλών 
ως ανεπίδεκτων είσπραξης 

1. Από την ημερομηνία καταχώρισης της οφειλής στα 
βιβλία των ανεπίδεκτων είσπραξης και για χρονικό διά¬ 
στημα δέκα (10) ετών από τη λήξη του έτους μέσα στο 
οποίο έγινε η καταχώριση, επέρχονται οι ακόλουθες 
έννομες συνέπειες: 

α) αναστέλλεται αυτοδίκαια η παραγραφή της οφει¬ 
λής, 

β) δεν χορηγείται στον οφειλέτη και σε όλα τα συ- 
νυπόχρεα πρόσωπα αποδεικτικό φορολογικής ενημε¬ 
ρότητας για οποιαδήποτε αιτία. Εφόσον πρόκειται για 
είσπραξη χρημάτων που θα διατεθούν για την ικανο¬ 
ποίηση του Δημοσίου ή για εκποίηση περιουσιακών 
στοιχείων, το προϊόν των οποίων θα διατεθεί για τον 
ίδιο σκοπό, χορηγείται βεβαίωση οφειλής. 

γ) δεν χορηγείται στον οφειλέτη και σε όλα τα συ- 
νυπόχρεα πρόσωπα άλλο προβλεπόμενο από το νόμο 
πιστοποιητικό για μεταβίβαση περιουσιακών στοιχείων, 
εκτός αν πρόκειται για εκποίηση περιουσιακών στοιχεί¬ 
ων, το προϊόν των οποίων θα διατεθεί για τον ίδιο σκοπό. 

Οι αρμόδιες κατά τη χορήγηση των ανωτέρω πιστο¬ 
ποιητικών υπηρεσίες πρέπει να εξετάζουν αν η οφειλή 
έχει καταχωρισθεί στο ειδικό βιβλίο ανεπίδεκτων εί¬ 
σπραξης. 

δ) δεσμεύονται στο σύνολό τους οι τραπεζικοί και 
επενδυτικοί λογαριασμοί των παραπάνω προσώπων 
κατ’ ανάλογη εφαρμογή της διαδικασίας του άρθρου 
14 του ν. 2523/1997. 

Για την εφαρμογή των δεσμεύσεων αυτών, η υπηρε¬ 
σία που είναι αρμόδια για την επιδίωξη είσπραξης της 
οφειλής ενημερώνει αμέσως με έγγραφη ενέργειά της 
στην οποία αναφέρονται και οι έννομες συνέπειες που 
επέρχονται λόγω του χαρακτηρισμού των οφειλών ως 
ανεπίδεκτων είσπραξης το Ταμείο Παρακαταθηκών και 
Δανείων (Ακαδημίας 40 - ΤΚ 106 72 Αθήνα - ΕΑΧ: 210 
3633047 ή 210 3630110), καθώς και την Τράπεζα της 
Ελλάδος (Δ/νση Εποπτείας Πιστωτικού Συστήματος - 
Τομέας Πρόληψης Νομιμοποίησης Εσόδων από Παρά¬ 
νομη Δραστηριότητα - Αμερικής 3 - Τ.Κ. 102 50 Αθήνα 
- Ηλ/νκη δ/νση: ΐθΓθΙθ9ίΙ<θ5ρ3Γ3ν33θί5@Ιθ3η1<οΪ9Γθ8θθ. 
9ή, προκειμένου να ενημερωθούν εκ μέρους της τα 
λειτουργούντα στην Ελλάδα πιστωτικά ιδρύματα. Οι 
ανωτέρω υπηρεσίες και φορείς από της ενημερώσεώς 
τους ενεργούν αμέσως, χωρίς καμία άλλη διαδικασία ή 
διατύπωση, για την εφαρμογή των δεσμεύσεων με την 
υποχρέωση να ενημερώσουν σχετικά την υπηρεσία που 
είναι αρμόδια για την επιδίωξη είσπραξης της οφειλής. 

Η ως άνω έγγραφη ενέργεια κοινοποιείται στον οφει¬ 
λέτη και τα συνυπόχρεα πρόσωπα. 

2. Το Δημόσιο διατηρεί το δικαίωμα λήψης όλων των 
προβλεπόμενων από τις κείμενες διατάξεις αναγκα¬ 
στικών ή μη μέτρων, διενέργειας συμψηφισμού κ.λπ. σε 
περίπτωση διαπίστωσης ύπαρξης περιουσιακών στοι¬ 
χείων και μετά την καταχώριση της οφειλής στο ειδικό 
βιβλίο ανεπίδεκτων είσπραξης. 

Αρθρο 5 

Επαναχαρακτηρισμός ως εισπράξιμων των 
καταχωρισθεισών ως ανεπίδεκτων είσπραξης οφειλών 

1. Οφειλή που έχει καταχωρισθεί κατά το άρθρο 2 της 
παρούσας στο ειδικό βιβλίο ανεπίδεκτων είσπραξης 

διαγράφεται από το βιβλίο αυτό και επαναχαρακτη- 
ρίζεται ως εισπράξιμη, εάν πριν από την παραγραφή 
της διαπιστωθεί ότι υπάρχει ή αποκτήθηκε από τον 
οφειλέτη ή συνυπόχρεο πρόσωπο περιουσιακό στοιχείο 
που καθιστά δυνατή τη μερική ή ολική εξόφληση της 
οφειλής. 

2. Η διαδικασία για τον επαναχαρακτηρισμό ως ει- 
σπράξιμων των καταχωρισθεισών ως ανεπίδεκτων εί¬ 
σπραξης οφειλών γίνεται με τη διαδικασία που προβλέ- 
πεται στο άρθρο 2 της παρούσας. 

Άρθρο 6 

Εκχώρηση αρμοδιοτήτων Γενικού Γραμματέα 
Δημοσίων Εσόδων 
Ορισμός αρμοδίων οργάνων 

1. Ο χαρακτηρισμός οφειλής ως ανεπίδεκτης είσπρα¬ 
ξης και η καταχώρισή της στα ειδικά βιβλία του άρθρου 
3 γίνεται: 

α) με απόφαση του αρμόδιου οικονομικού επιθεωρητή, 
στον οποίο εκχωρείται η αρμοδιότητα από τον Γ ενικό 
Γ ραμματέα Δημοσίων Εσόδων, κατόπιν εισήγησης του 
προϊσταμένου του δικαστικού τμήματος της αρμόδιας 
για την επιδίωξη της είσπραξης φορολογικής ή τελω- 
νειακής υπηρεσίας και με σύμφωνη γνώμη του Προϊ¬ 
σταμένου της υπηρεσίας αυτής, ο οποίος ορίζεται ως 
αρμόδιο όργανο αντί των οριζόμενων στην περίπτωση 
(α) της παραγράφου 2 της υποπαραγράφου Α3, της 
παραγράφου Α του πρώτου άρθρου οργάνων, εφόσον 
πρόκειται για συνολική ληξιπρόθεσμη βεβαιωμένη οφει¬ 
λή έως τριακόσιες χιλιάδες (300.000) ευρώ, 

β) με απόφαση του Γ ενικού Γ ραμματέα Δημοσίων Εσό¬ 
δων, κατόπιν εισήγησης της αρμόδιας για την επιδίωξη 


της είσπραξης φορολογικής ή τελωνειακής υπηρεσίας 
και με σύμφωνη γνώμη της Επιτροπής του άρθρου 15 
του ν.2648/1998 (ΦΕΚ 238 Α), η οποία ορίζεται ως αρ¬ 
μόδιο όργανο, αντί των οριζόμενων στην περίπτωση 
(α) της παραγράφου 2 της υποπαραγράφου Α3, της 
παραγράφου Α του πρώτου άρθρου οργάνων, εφόσον 
πρόκειται για συνολική ληξιπρόθεσμη βεβαιωμένη οφει¬ 
λή μεγαλύτερη των τριακοσίων (300.000) χιλιάδων ευρώ 
και έως ενάμισυ εκατομμύριο (1.500.000) ευρώ και 

γ) με απόφαση του Γ ενικού Γ ραμματέα Δημοσίων Εσό¬ 
δων, κατόπιν εισήγησης του Προϊσταμένου της Επιχει¬ 
ρησιακής Μονάδας Είσπραξης και με σύμφωνη γνώμη 
του αρμόδιου Τμήματος του Ελεγκτικού Συνεδρίου, 
εφόσον πρόκειται για συνολική ληξιπρόθεσμη βεβαι¬ 
ωμένη οφειλή μεγαλύτερη από ενάμισυ εκατομμύριο 
(1.500.000) ευρώ. 

Σε εξαιρετικές περιπτώσεις, ο Γενικός Γραμματέας 
Δημοσίων Εσόδων μπορεί να ζητεί τη σύμφωνη γνώμη 
Κλιμακίου ή Τμήματος ή Διεύθυνσης του Ελεγκτικού Συ¬ 
νεδρίου, που συγκροτείται με απόφαση της Ολομέλειάς 
του για οφειλές που υπολείπονται του ανωτέρω ποσού. 

2. Τα όργανα που αναφέρονται στην πρώτη παράγρα¬ 
φο είναι αρμόδια, με τις ίδιες διακρίσεις, και για τον 
επαναχαρακτηρισμό ανεπίδεκτης είσπραξης οφειλής 
ως εισπράξιμης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2013 

Ο Γ ενικός Γ ραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

